Alaia Belaunzaran Arruabarrena

Alaia Belaunzaran Arruabarrena (Oiartzun, Gipuzkoa, 1996ko ekainaren 24a) harpista profesionala da. 2017tik, Entrebescant Iberiar Penintsulako Erdi Aroko musikan espezializatutako taldeko partaidea.

 Musika ikasketak 
Alaiak sei urte zituela hasi zituen bere harpa ikasketak Oiartzungo Ibargain musika eskolan Iñaki Gurrutxagarekin. Berak dionez musika eskolan instrumentu guztiak probatzeko aukera eman zioten horietatik gustukoena ikasten hasteko helburuarekin. Hasiera batean, pianoa edo bibolina nahiago omen zituen harpa baino, baina proba horiek egin ondoren harpa izan zen liluratu zuen musika tresna. Izan ere, harpa jotzean behatzek instrumentuarekin zuzenean zuen kontaktua izugarri omen gustatu zitzaion eta hori jotzen hastea erabaki zuen.

Musika ikasketak Batxilergo ikasketekin uztartu zituen eta hau amaitutakoan Musika ikasketak hasi zituen, lau urte orotara. Hemeretzi urte zituenean Bilboko Juan Crisóstomo Arriaga kontserbatorioan aritu zen ikasten Cristina Sanchez irakaslearekin.

2016-2020 tartean Madrilgo Goi Mailako Musika Kontserbatorioan jarraitu zituen bere ikasketak Susana Cermeño irakaslearekin. 2021ean Espainiako musiken ikerketa eta interpretazioko masterra bukatu zuen han bertan.

Eskola majistralak jasotzeko aukera izan du, besteak beste Anneleen Laenerts, Gabriella Dall'Olio, Ieuan Jones, Anne Le Roy, Maria Luisa Rayan, Françoise Verherve, Cristina Montes edota Marion Desja.

 Antzinako harpako ikasketak 
Alaiak aintzinako musika gustuko du eta horregatik hainbat ikastaro egin ditu Erdi Aroko musika eta  Musika barrokoaren inguruan:
ezkerrera|thumb|225x225px|Luis Martis luthierrak egindako arparekin, 2022an.
 2021an Valldignako Centre Internacional de Música Medieval zentroan Manuel Vilas irakaslearekin
 2022an Besaluko Medieval Music Mauricio Molina irakaslearekin
 2022an Darocako Antzinako Musikaren Nazioarteko Ikastaroa, Nuria Llopis irakaslearekin
 2023an Morellako Early Music Jardunaldian  Paloma Gutierrez de Arroyo irakaslearekin. 
 2023: Mirabilia Semana Medieval, Llibre Vermell de Montserrat-en inguruan.
Alboko irudian Luis Martis luhtierrak egindako arparekin agertzen da. "The Hunterian Psalter" manuskritoan dagoen arpa miniatura batetik egindako erreprodukzioa da. 

 Ibilbide profesionala 

 Orkestak 

Bere ibilbidean hainbat gazte orkestretako partaide izan da: 
 2017-2018: Euskadiko Gazte Orkestra (Erreserba).
 2018: Gaztela-Mantxako Gazte Orkestra.
 2019-2020: JMJ Orkestra.
 2019-2021: Madrilgo Erkidegoko Orkestra eta Abesbatza Gaztea.
 2022: Espainiako Orkestra Nazional Gaztea.
Orkesta profesionaletan ere aritua da: 
 2019-2020 Film Symphony Orchestra.
 2022: Nafarroako Orkestra Sinfonikoa.
 2022-2023: Reina Sofia Kontserbatorioko Freixenet Orkestra.
 2023: Bilboko Orkestra Sinfonikoa.
 2023: Bilboko Udal Musika Banda.
 2023: Valentziako Orkestra.
 2023: Euskadiko Orkestra Sinfonikoa, lan-poltsan.
 Santa Zezilia Orkestra.

 Lankideak 
Hainbat zuzendarirekin aritu da, besteak beste: Andrés Orozko-Estrada, Juanjo Mena, Yalda Zamani, José Rafael Pascual Villaplana, Antoni Wit, Dennis Russell, David Runtz, Kynan Johns, Josep Caballé Domenech edota Guy Braunstein

Musikari ezagunekin ere aritu da: Plácido Domingo, Marina Monzó, Ainhoa Arteta, Lucero Tena, María José Siri, Pablo Sainz Villegas, Anastasia Makhamendrikova, Andrés Barrios, Jorge de León, Iñaki Gurrutxaga edota José Miguel Rochina...
 Entrebescant musika taldea 

 2022an Lizarrako Antzinako Musikako Jaialdiko SMADE plataforman parte hartu zuten. 
 2023an Early Music Morella (Valentzia) jaialdian parte hartzeko aukeratuak izan dira. 
 2023ko irailean, Murtziako ECOS Labs-en egonaldi artistiko batean parte hartu dute. 

 Beste kontzertu nabarmen batzuk 
 2021ean, harpa kontzertua, Madrilgo Kontserbatorioan Espainiako Musikaren Interpretazio eta Ikerketa Performatiboko Masterreko ikasleen emanaldiren baitan.
 2021ean, San Fernandoko Arte Ederren Errege Akademian.
Oiartzunen hainbat kontzertu eman ditu: 
 2017an Udaletxeko aretoan
 2020an Arte eszenikoak (Oiartzun): 'Hiru biñaka' ekimenean
 2022ko HARRIBELTZA Elkartearen Udako kontzertua

 Kolaborazioak 
Oiartzungo Beira taldearekin kolaboratu zuen Margotu berria diskoan.

Bigarren saria lortu zuen XVIII. Arpa Plus txapelketan, 2016an.

 Erreferentziak 

Kategoria:Oiartzuarrak
Kategoria:Musikariak
Kategoria:Harpa-jotzaileak
Kategoria:Emakume musikariak
Kategoria:Antzinako musikaren taldeak